
דוא"ל office@gbolaw.com
בקשה לתיקון כתב תביעה- הוספת תחום - ראומטולוגיה
בית המשפט הנכבד מתבקש בזאת להתיר למבקש לתקן את כתב התביעה באופן שבו תתווסף לבקשה למינוי מומחים בקשה למינוי מומחה בתחום הראומטולוגי.
נימוקי הבקשה:
1. כתב התביעה המקורי הוגש ולצידו בקשה למינוי מומחה בתחום האורתופדי.
2. מבירור הח"מ מול התובע עולה כי בעטיה של התאונה סובל מכאבים מפושטים, עייפות רבה, קשיי שינה וקשיים בריכוז וזכרון בגינם פנה לקבלת טיפול רפואי ואובחן כסובל מפיברומיאלגיה.
3. התובע הופנה להמשך מעקב ולביצוע טיפולי הידרותרפיה והמשך מעקב ראומטולוגי.
רצ"ב תעודות רפואיות, מסומנות "כנספח 1".
4. בנסיבות, מתבקש בית המשפט הנכבד להתיר למבקש לתקן את כתב התביעה באופן של תיקון הבקשה למינוי מומחים באופן של הוספת תחום בבקשה למינוי מומחה בתחום הראומטולוגי.
5. לאור האמור לעיל, מתבקש בית המשפט הנכבד להיעתר לבקשה, להורות על תיקון כתב התביעה כמבוקש והשתת שכר טרחת המומחה על הנתבעת.
6. מן הדין ומן הצדק להיעתר לבקשה. 
*רצ"ב כתב התביעה המתוקן.

